นักลงทุนเทรด DW บนหุ้นรายตัวเพิ่มตามการพุ่งขึ้นของหุ้นเทคโนโลยี
สัดส่วนการซื้อขาย DW บนหุ้นรายตัวเพิ่มขึ้นวานนี้ เทียบกับการซื้อขาย SET50 DW ซึ่งมูลค่าการซื้อขายปรับตัวลดลงจาก 60.7% ของมูลค่าการซื้อขายหลักทรัพย์ทั้งหมดในตลาดในวันจันทร์ เหลือ 58.9% ในวันอังคาร
7 ต.ค. 2558

แมคควอรี DW28 เปิดเผยว่า สัดส่วนการซื้อขาย DW บนหุ้นรายตัวเพิ่มขึ้นวานนี้ เทียบกับการซื้อขาย SET50 DW ซึ่งมูลค่าการซื้อขายปรับตัวลดลงจาก 60.7% ของมูลค่าการซื้อขายหลักทรัพย์ทั้งหมดในตลาดในวันจันทร์ เหลือ 58.9% ในวันอังคาร
โดยส่วนที่เพิ่มขึ้นมาได้แก่การซื้อขาย DW บนหุ้นพลังงานและเทคโนโลยี นำโดยการปรับตัวขึ้นของหุ้นเทคโนโลยี ซึ่งส่งผลให้ Call DW ปรับตัวขึ้นตาม ตัวอย่างเช่น DTAC28C1602A +14.3% เทียบกับหุ้นอ้างอิงที่ปรับตัวเพิ่มขึ้น +3.8% ส่วน ADVA28C1603A +10.5% และ ADVA28C1602A +8.3% เทียบกับหุ้นอ้างอิงที่ปรับตัวขึ้น +2.7% เป็นต้น
ทางด้านการซื้อขาย SET50 DW วานนี้ ดัชนีหลักทรัพย์อ้างอิงเคลื่อนไหวในกรอบแคบๆ โดย SET50 เคลื่อนไหวในกรอบ 881.34 – 889.09 จุด ส่วนสัญญาซื้อขายล่วงหน้า S50Z15 ปรับตัวในกรอบ 873.10 – 879.40 ส่งผลให้นักลงทุนเทรด SET50 DW ในกรอบแคบตามไปด้วย
อย่างไรก็ตาม การปรับตัวขึ้นต่อเนื่องของดัชนีหลักทรัพย์ดังกล่าวส่งผลให้นักลงทุนเทรด SET50 Put ในสัดส่วนที่มากกว่า Call โดยสำหรับ DW28 ที่เกี่ยวข้อง ได้แก่ S5028P1511A และ S5028C1511A ซึ่งเป็นรุ่นที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้ดี
ขณะที่ข้อมูลการซื้อขาย DW28 วานนี้ นักลงทุนซื้อสุทธิเพียงเล็กน้อย ใน DW หุ้นพลังงานและปิโตรเคมี เช่น IRPC28C1601A 2.7 ล้านหน่วย PTT28C1602A 2.1 ล้านหน่วย และ IVL28C1601A 2.0 ล้านหน่วย
ส่วนทางด้านแรงขายสุทธิ มีแรงขายใน JAS28C1511A 10.5 ล้านหน่วย หลังจากราคาหุ้นอ้างอิงปรับตัวขึ้นวานนี้กว่า 1.8% ส่งผลให้ JAS28C1511A ปรับตัวขึ้น +4.2% และมีแรงขายทำกำไรออกมาดังกล่าว  นอกจากนี้ นักลงทุนบางส่วนยังขายสุทธิใน S5028P1510B อีกกว่า 8.7 ล้านหน่วย ด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 38,280.83 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,996.94 ล้านบาท
คิดเป็น 5.2%